kardosdrur/scandi-wiki huggingface dataset:
Cecilie Skog

Cecilie Skog (født 8. august 1974 i Ålesund, Norge) er sygeplejerske, bjergbestiger og opdagelsesrejsende. 

Hun er den eneste kvinde, 2006, som har nået toppen af det højeste bjerg på hvert kontinent på Jorden (Seven Summits), nået de tre poler, Nordpolen, Sydpolen og Mount Everest (Mount Everest regnes som den tredje pol) samt den første kvinde, som har gået til Nordpolen.

Seven Summits 
At bestige de højeste bjerge på de syv kontinenter en udfordring for bjergbestigere. Cecilie Skog har præsteret bedriften i henhold til den oprindelige Bass-liste, der medtager det australske bjerg Mount Kociuszko. Hendes bedrift ser således ud:
 Mount Everest, 8.850 meter, Asien, 2004.
 Aconcagua, 6.962 meter, Sydamerika, 1999.
 Mount McKinley (Denali), 6.194 meter, Nordamerika, 2001
 Kilimanjaro, 5.895 meter, Afrika, 2004.
 Mount Vinson, 4.897 meter, Antarktis, 2006. 
 Elbrus, 5.642 meter, Europa, 2003.
 Mount Kosciuszko, 2.228 meter, Oceanien/ Australien, 2006.

Bjergbestigninger og andet 
 Mont Blanc, 4.807 meter, 1996.
 Shisha Pangma, 8.042 meter, (stoppede ved 7.400 meter), 2003.
 Cho Oyu, 8.201 meter, 2003.
 Grønland, krydsede indlandsisen – 610 km, 2004.
 K2, 8.611 meter, 2008.

Ekstern henvisning 
 Cecilie Skogs hjemmeside 

Bjergbestigere fra Norge
Opdagelsesrejsende fra Norge
Sygeplejersker fra Norge
Personer fra Ålesund
Klatrere, der har besteget Mount Everest
Tre poler

Tre poler (en: Three Poles Challenge), en fysisk udfordring som består i at nå Nordpolen, Sydpolen og bestige Mount Everest.

Bjerge
Torquay United F.C.

Torquay United Football Club er en engelsk fodboldklub som spiller i Football League Two også kaldet Blue Square Premier. Klubben blev stiftet i 1899, og blev valgt ind i The Football League i 1927. «The Gulls», som er klubbens kælenavn, spiller sine hjemmekampe på Plainmoor Ground i Torquay. Byen Torquay ligger i det sydvestlige England.

Historie 
På et møde som blev holdt på Tor Abbey Hotel den 1. maj 1899 blev klubben stiftet. I starten deltog de først i Eastern League, senere kendt som East Devon League. I 1910 tog de navnet Torquay Town, mens de i 1921 fik dagens navn Torquay United FC.

Spillertrup 
(senest opdateret 5. juli 2007)

Historiske placeringer i ligaen

Andet 
Klubben har en dansk supporterklub. Denne klub hedder Torquay United Supporters Denmark (forkortes TUSD).

Fodboldklubber i England
Etableret i 1899
EFL League Two

English Football League Two, EFL League Two eller League 2 er den tredje bedste række i The Football League, og den fjerde bedste række i det engelske ligasystem.

For overblik over de engelske ligaer se: Ligasystemet i engelsk fodbold

Rækken 
Divisionen har 24 hold. Alle holdene møder hinanden 2 gange i løbet af sæsonen (en gang hjemme, og en gang ude). En sejr giver tre point, uafgjort giver 1 point mens nederlag giver 0 point. Ved sæsonens afslutning rykker de tre bedste hold op i Football League One. Holdene som ender på placeringerne 4 til 7 spiller kvalifikation om en fjerde oprykningsplads. De to dårligste hold rykker ned til National League .

Historie 
4. division var navnet fra og med 1958/59

Blev omdøbt til 3.division, da Premier League blev oprettet fra og med sæsonen 1992/93

Football League Two har været divisionens navn siden sæsonen 2004/05

Klubber i Football League Two 2022/23-sæsonen

Vindere af 4.division (niveau 4) 1958-1992 
 1958/59: Port Vale
 1959/60: Walsall
 1960/61: Peterborough United
 1961/62: Millwall
 1962/63: Brentford
 1963/64: Gillingham
 1964/65: Brighton & Hove Albion
 1965/66: Doncaster Rovers
 1966/67: Stockport County
 1967/68: Luton Town
 1968/69: Doncaster Rovers
 1969/70: Chesterfield
 1970/71: Notts County
 1971/72: Grimsby Town
 1972/73: Southport
 1973/74: Peterborough United
 1974/75: Mansfield Town
 1975/76: Lincoln City
 1976/77: Cambridge United
 1977/78: Watford
 1978/79: Reading
 1979/80: Huddersfield Town
 1980/81: Southend United
 1981/82: Sheffield United
 1982/83: Wimbledon
 1983/84: York City
 1984/85: Chesterfield
 1985/86: Swindon Town
 1986/87: Northampton
 1987/88: Wolverhampton Wanderers
 1988/89: Rotherham United
 1989/90: Exeter City
 1990/91: Darlington
 1991/92: Burnley

Vindere af 3.division (niveau 4) 1992-2004 
 1992/93: Cardiff City
 1993/94: Shrewsbury Town
 1994/95: Carlisle United
 1995/96: Preston North End
 1996/97: Wigan Athletic
 1997/98: Notts County
 1998/99: Brentford
 1999/00: Swansea City
 2000/01: Brighton & Hove Albion
 2001/02: Plymouth Argyle
 2002/03: Rushden & Diamonds
 2003/04: Doncaster Rovers

Vindere af Football League Two (niveau 4) 2004-2023 

 2004/05: Yeovil Town F.C.
 2005/06: Carlisle United F.C.
 2006/07: Walsall F.C.
 2007/08: Milton Keynes Dons F.C.
 2008/09: Brentford F.C.
 2009/10: Notts County F.C.
 2010/11: Chesterfield F.C.
 2011/12: Swindon Town F.C.
 2012/13: Gillingham F.C.
 2013/14: Chesterfield F.C.
 2014/15: Burton Albion F.C.
 2015/16: Northampton Town F.C.
 2016/17: Portsmouth F.C.
 2017/18: Accrington Stanley F.C.
 2018/19: Lincoln City F.C.
 2019/20: Swindon Town F.C.
 2020/21: Cheltenham Town F.C.
 2021/22: Forest Green Rovers F.C.
 2022/23: Leyton Orient F.C.

2
Fodboldligaer
Seven Summits

Seven Summits, en udfordring for bjergbestigere og andre.

Udfordringen omfatter bestigning af de højeste bjerge på hvert af de syv kontinenter.

Den første som menes at have fuldført alle bestigningerne er amerikaneren Richard 'Dick' Bass, som afsluttede serien med bestigning af Mount Everest den 30. april 1985.

Seven Summits definitioner 
Grundet forskellige opfattelser af nationale grænser samt grænser mellem verdensdele og kontinenter, har der udviklet sig flere definitioner på, hvilket punkt der er det højeste på de respektive kontinenter. Der er bl.a. usikkerhed om, hvorvidt geografiske eller geologiske afgrænsninger skal anvendes i denne sammenhæng.

Eksempelvis diskuteres det, om Mount Elbrus ligger i Europa eller Asien.

Definitionen på kontinenter er baseret på en model, som anvendes i Europa og USA.

Hovedsageligt henvises til to lister, fastlagt af henholdsvis Bass (Bass- eller Kosciuskolisten) og Reinhold Messner (Messner- eller Carstenszlisten).

Fra et generelt synspunkt i bjergbestigermiljøet er Messner- / Carstenszlisten den mest udfordrende.

Bass- og Messnerlisten 

Mange har taget udfordringen op siden Bass udformede listen og Messner senere reviderede den. Indtil marts 2007 er det lykkedes for 198 bjergbestigere at bestige alle syv toppe i henhold til enten Bass- eller Messner-listen. Blandt disse 198 bjergbestigere er der fem danske mænd og en dansk kvinde: Søren Gudmann, Henrik Andre Olsen, Carsten Bennike, Henrik Kristensen, Jens Christian Trolle Nielsen og Stina Glavind Dalgaard Pedersen.

Da danske Søren Gudmann i 2005 gennemførte Seven Summits i henhold til Bass-listen besteg han alle syv toppe inden for en periode på blot 193 dage, 20 dage hurtigere end newzealænderne Gary Ball og Rob Hall, der indtil da havde været de hidtil hurtigste. Præstationen viste sig efterfølgende at være overgået få dage tidligere af amerikaneren Vernon Tejas, der klarede de samme syv toppe på 187 dage. Den 14. maj 2006 lykkedes det Søren Gudmann at nå toppen af Carstensz Pyramid på New Guinea (Indonesien), hvorefter han også havde gennemført Seven Summits i henhold til Messner-listen, og også her lykkedes det altså at gøre det inden for et år – men på grund af vanskeligheder med at få tilladelse fra myndighederne til ekspeditionen blev det ikke til en rekord – denne indehaves fortsat af englænderen Andrew Salter, der har gennemført Messner-listens syv toppe på 297 dage.

Danske Henrik Kristiansen (43) gennemførte i 2008 Seven Summits både Bass- og Messner listen på 136 dage, hvilket er ny verdensrekord.

Se også 
 Otte-tusinder – jordens højeste bjerge over 8.000 meter

Eksterne henvisninger 
 The 7 Summits – Oversigt, statistik og nyheder
 Henrik Kristiansens website om de 7 (8) Summits  
 Søren Gudmanns officielle website om hans bestigning af 7-zummits 
 Søren Gudmanns bjergbestigningsstatistik fra 7summits.com 
 Henrik André Olsens officielle website om hans bestigning af 7-summits 
 Henrik Olsens bjergbestigningsstatistik fra 7summits.com 
 Dansk bjergbestigning i Himalaya

Bjergbestigning
Pave Sixtus 2.

Pave Sixtus 2. var pave fra 30. august 257 til 6. august 258. Han døde som martyr under kejser Valerians forfølgelser.

Ifølge Liber Pontificalis var han af græsk afstamning, men der kan være tale om en sammenblanding med en filosof af samme navn. Sixtus genskabte de forbindelser med de afrikanske og østlige menigheder, som var blevet afbrudt under hans forgænger på grund af spørgsmål om gendåb af tilbagekomne kættere.

Under Valerians forfølgelser i 258 blev adskillige præster og biskopper myrdet. Pave Sixtus II var et af de første ofre, idet han blev halshugget 6. august. Han blev siden gjort til martyr sammen med seks af sine medarbejdere: Januarius, Vincentius, Magnus, Stephanus, Felicissimus og Agapitus.

Nogle forskere mener, at Sixtus er forfatter til det pseudo-cyprianske skrift Ad Novatianum, men dette er omdiskuteret. Et andet værk skrevet i Rom mellem 253 og 258 henregnes i almindelighed til Sixtus.

Tjek fødsels- og dødsår
Paver
Personer henrettet ved halshugning
Personer henrettet af Romerriget
Personer fra Grækenland
Coban

Coban henviser til forskellige artikler:

Coban (bandage) – elastikbind.
Cobán (Guatemala) – by i Guatemala i departementet Altra Verapaz.
Reggie Fils-Aime

Reginald Fils-Aime (født 25. marts 1961) bedst kendt som Reggie Fils-Aime var præsident for Nintendos amerikanske afdeling. Han blev forfremmet fra vicepræsident og ansvarshavende for salg og markedsføring den 25. maj 2006 og blev pensioneret den 15. april 2019. Han blev erstattet med Doug Bowser, som blev forfremmet fra vicepræsident og ansvarshavende for salg og markedsføring.

Nintendo 
Reggie Fils-Aime blev ansat i december 2003 som vicepræsident og ansvarshavende for salg og markedsføring i Amerika. Han blev berømt da han åbnede Nintendos pressekonference til E3 2004 med ordene "My name is Reggie. I'm about kickin' ass, I'm about takin' names, and we're about makin' games." Kort efter startede en kult på nettet. Billeder og flash animationer blev spredt ud på nettet. Mange fans mener at Reggie er ansvarlig for at generobre det amerikanske marked, derfor kaldes dette "Reggielution" (opkaldt efter Nintendo Wii der havde kodenavnet Revolution).

Baggrund 
Reggie Fils-Aime fik sin eksamen i USA i 1983. Han har 3 børn, hvoraf den ene går på college, og de to andre bor i Florida. Han er skilt og bor i Seattle med sin kæreste gennem længere tid.

Erhvervsfolk fra USA
Nintendo
EU-forsendelse

EU-Forsendelse er et udtryk, der bruges i forbindelse med De Europæiske Fællesskabers forsendelsesordning. EU-forsendelse er en metode der bruges til at sikre kontrollen med varer, der typisk er ankommet til EU fra 3. lande (ikke-EU-lande) og derfor skal fortoldes, under transport.

Selve forsendelsen registreres i dag elektronisk i NCTS-systemet (New Customs Transit System). Tidligere anvendtes et enhedsdokument (SAD).

Eksempel 1: T1-varer
En forsendelse af ufortoldede varer kaldes en T1-forsendelse.

En skibscontainer med varer ankommer til havnen i Hamburg, en af verdens største containerhavne. Varerne er imidlertid til en dansk varemodtager i København, der skal betale danske afgifter, evt. punktafgifter og moms.

De ufortoldede varer kører nu fra Hamburg til København på en forsendelse, eller mere korrekt under EU's forsendelsesordning (en toldprocedure). Det vil sige, at varerne transporteres under toldkontrol: Varerne frembydes for tolden i Hamburg, der starter forsendelsen og siden for tolden i København, der afslutter forsendelsen, typisk på baggrund af en elektronisk indfortoldning.

Eksempel 2: T2-varer
En forsendelse af varer, der skal fra et sted i EU til et andet og som undervejs passerer et EFTA-land.

En varesending af dansk oprindelse skal fragtes til en varemodtager i Italien. Varesendingen afgår med lastbil og skal igennem et EFTA-land (i dette tilfælde Schweiz). 

For at lette transporten starter man i Danmark en T2-forsendelse, (dvs. forsendelse af varer, der er i fri omsætning i EU). Forsendelsen sikrer i sådan et tilfælde, at varerne kan køre igennem Schweiz uden toldbehandling og at varerne ikke skal fortoldes i Italien.

Sikkerhed for told og afgifter

Så længe forsendelsen er uafsluttet, hæfter den hovedforpligtede for de afgifter, myndighederne i de lande, forsendelsen transiterer, vil gå glip af, hvis varerne forsvinder. Den hovedforpligtede er registreret hos de lokale toldmyndigheder og har typisk stillet sikkerhed i form af en bankgaranti. Sikkerhedsstillelsen kan dog også være kontanter, enkeltkautionsattester eller værdipapirer mv.

Man siger, at uafsluttede forsendelser belaster sikkerhedsstillelsen. Hvis en hovedforpligtet fx har stillet en garanti på 1 mio. kr. og har tre forsendelser à 100.000 kr. på landevejen, har han altså mulighed for at starte forsendelser, hvor told og afgifter max. udgør yderligere 700.000 kr.

Godstransport
Handel
Eris (flertydig)

Eris kan henvise til flere artikler:

 Eris – en græsk gudinde.
 136199 Eris – en dværgplanet opkaldt efter gudinden.
 Eris (edderkop) – en edderkop.
Steen Bille

Steen Bille er navnet på flere personer:

 Steen Tobernsen Bille (omkring 1446-1519) til Søholm, Allinde og Lyngsgård – dansk rigsråd
 Steen Clausen Bille (1527-1586) – skånsk lensmand, landsdommer m.v.
 Steen Jensen Bille (1565-1629) – skånsk lensmand m.v.
 Steen Andersen Bille (officer) (1624-1698) – oberst og kommandant i København
 Steen Andersen Bille (statsminister) (1751-1833) – dansk gehejmestatsminister og admiral
 Steen Andersen Bille (diplomat) (1781-1860) – dansk diplomat
 Steen Andersen Bille (viceadmiral) (1797-1883) – dansk viceadmiral
 Steen Andersen Bille (kaptajn) (1830-1905) – dansk kaptajn og kammerherre
 Steen Andersen Bille (revisionschef) (1862-1922) – dansk revisionschef
 Steen Bille (maler) (1890-1953) – dansk marinemaler
 Steen Bille (filmkonsulent) (født 1953) – dansk filmkonsulent og forfatter

Se også 
 Carl Steen Andersen Bille (1828-1898) – dansk redaktør og amtmand
Livet er smukt

Livet er smukt (La vita è bella) er en italiensk film fra 1997, instrueret af Roberto Benigni, der også spiller hovedrollen. Filmen foregår op til og under 2. verdenskrig, og behandler nazisternes jødeudryddelse: Hovedpersonen Guido lever i sin egen, romantiske verden, og bruger dette til at overleve sammen med sin søn i en koncentrationslejr.

Handling 

Den unge jøde, Guido, lever i Italien. Han forelsker sig i en ung kvinde, spillet af Nicoletta Braschi, og de får en søn sammen. På drengens fødselsdag bliver Guido og sønnen taget af nazisterne og ført til en kz-lejr. Moderen vælger frivilligt at tage med. Guido bilder sin søn ind, at det hele er en leg, og at det gælder om at gemme sig for tyskerne. Guido bliver dræbt, men sønnen og moderen overlever, da amerikanerne invaderer Italien og befrier kz-lejren.

Eksterne henvisninger 
 

Film fra 1997
Oscar for bedste fremmedsprogede film
Robertprisen for årets ikke-amerikanske film
Dramafilm fra Italien
Komediefilm
César for bedste udenlandske film
Wyatt Earp

Wyatt Berry Stapp Earp (19. marts 1848 – 13. januar 1929) var en amerikansk sherif og saloon-ejer. Han er mest af alt kendt for sin deltagelse ved skudduellen ved O.K. Corral i 1881. Wyatt Earp er efter sin død blevet udødeliggjort i et væld af film. Han var i Don Rosas tegneserie fra 2006, sammen med sherif Bat Masterson og dommer Roy Bean. I denne tegneserie fremgår han imidlertid temmelig komisk.

Eksterne henvisninger 

 Wyatt Earp History Page 
 SHERIF.DK – Winthers Wild West – på dansk 

Personer fra USA
Amerikanere i 1800-tallet
Politifolk fra USA
Satoru Iwata

var den fjerde præsident for Nintendo, og efterfølgeren til den tredje præsident, Hiroshi Yamauchi. Iwata tiltrådte som præsident i 2002.

Biografi

Baggrund 
Iwata blev født i Sapporo i Hokkaido, Japan. Hans interesse i videospil kom til udtryk meget tidligt, og i skolen programmerede han spil på en lommeregner, som han lod sine venner spille på.

Uddannelse 
Efter High School blev Iwata optaget på Tokyos tekniske institut, hvor han skrev speciale i computerteknologi. Det miljø Iwata da færdedes i betød, at Iwatas tekniske ekspertise og passion for videospil blev opdaget. Han blev senere en del af HAL Laboratoy, inc.

HAL Laboratory, inc. 
I 1982, efter at have afsluttet college, blev Iwata ansat fuld tid hos HAL. Han blev ansvarlig for koordination af softwareproduktion i 1983. Nogle af de spiltitler, han hjalp med at udvikle i sin tid hos HAL, var Balloon Fight, EarthBound (også kendt som Mother i Japan) og Kirby. Iwata blev forfremmet til præsident for HAL i 1993.

Nintendo 
I 2000 blev Iwata ansat hos Nintendo. Da den daværende præsident siden 1949, Hiroshi Yamauchi, trak sig tilbage den 31. maj 2002, blev Iwata indsat som Nintendos fjerde præsident og den første præsident der ikke er relateret til Yamauchi-familien.

 

Nintendo
Personer fra Sapporo
Irsk whiskey

Irsk whiskey (Irish Whiskey) er betegnelsen for whisky fra Irland. I Irland bliver whisky stavet whiskey.

Ifølge irsk lov skal whiskey være lagret i mindst tre år på træsfade i Irland for at være Irish Whiskey . 

Der er i dag kun få whiskydestillerier i Irland, hvor produktionen er koncentreret på langt færre destillerier end den skotske whisky.

Whiskeyproducenter og -mærker fra Irland 
Kendte whiskymærker fra Irland:
 Jameson – firma og produktnavn.
 Bushmills – whiskey, der fremstilles i Nordirland.
 Tullamore Dew

Eksterne henvisninger 

Whisky fra Irland
Drinks
Kenny McCormick

Kenny McCormick er en tegnefilmsfigur fra den amerikanke tegnefilmserie South Park, der bliver sendt på Comedy Central. Hans stemme indtales af Matt Stone. Kenny er mest kendt for at dø i næsten hver eneste episode. Kennys familie er meget fattig, hvilket bl.a. Cartman ikke undlader at gøre opmærksom på. Han går også med en stram orange vinter hue der får ham til at mumle og i mange tilfælde er det umuligt at vide, hvad han siger. Dog har de fleste beboere i South Park ingen problemer med at forstå ham og der har dog også været enkelte episoder, hvor man hører ham tale frit bl.a. filmen South Park: Bigger, Longer & Uncut og episoderne "The Jeffersons" og "Lice Capades". Man ser kun Kennys rigtige ansigt i South Park: Bigger, Longer & Uncut, i episode 504 – "Super Best Friends" og episode 807 "The Jeffersons".

Hans forældre hedder Carol og Stuart McCormick og er begge arbejdsløse.

Han har en bror der hedder Kevin McCormick, men han optræder sjældent.
I afsnittet "Best Friends Forever" er der en lille pige som muligvis kunne være Kennys lillesøster, men pigen optræder kun denne ene gang.

Signalement af Kenny McCormick 
 Alder – 10 år
 Køn – Mand
 Hårfarve – Gul
 Stilling – Skoleelev
 Religion – Katolik
 Første optræden – "Cartman Gets an Anal Probe" (13. august 1997)
 Beklædning – Sorte sko, orange bukser, og en stramt-siddende orange anorak
 Stemmelagt af – Matt Stone

Figurer fra South Park
Søbygaard (Favrskov Kommune)

Søbygaard er en gammel hovedgård ved den vestlige ende af Søbygård Sø i Søby Sogn, Gjern Herred, Favrskov Kommune. Gården nævnes første gang i skriftlige kilder år 1323 og var en overgang krongods, men blev fra 1778 en avlsgård under Frijsenborg Gods.

Hovedbygningen er opført i 1810 og tilbygget i 1929. Søbygaard er på 187 hektar. Avlsbygningerne er fra 1886.  Hovedbygningen er udlejet til et firma.

Omkring 1400 var gården et nonnekloster. Søbygaard ejedes 1401 af Thomas Vesteni, hvis enke blev fornærmet af provsten i Tvilum. I den anledning overfaldt hendes søn Laurids Thomsen Vesteni provsten. Vesteni blev bandlyst og landsforvist i syv år. Han kom tilbage og tvang Aarhus-bispen til at ophæve bandlysningen og bortviste nonnerne, som moderen havde givet underhold.

Udgravninger har vist, at der omkring år 1600 lå en borg på stedet.

Gården blev i 1778 købt af Erhard lensgreve Wedell-Friis for 110.000 Rdl.

Ejere af Søbygaard 

(1323-1401) Ukendt Ejer
(1401-1428) Thomas Vesteni
(1428-1467) Laurids Thomsen Vesteni nr 1
(1467-1506) Erik Lauridsen Vesteni nr 1
(1506-1536) Laurids Eriksen Vesteni nr 2
(1536-1600) Erik Lauridsen Vesteni nr 2 
(1600) Sophie Beck gift Vesteni
(1600-1605) Mogens Juel
(1605-1608) Birgitte Rosenkrantz gift Just
(1608-1625) Christoffer von Gersdorff
(1625-1651) Peder Christoffersen von Gersdorff / Joachim Christoffersen von Gersdorff
(1651-1655) Peder Christoffersen von Gersdorff
(1655) Anne Lykke gift von Gersdorff
(1655) Johan Brockenhuus / Frans von Rantzau
(1655-1661) Joachim Christoffersen von Gersdorff
(1661-1675) Christian Joachimsen von Gersdorff
(1675-1687) Jens de Poulsen
(1687-1701) Maren Madsdatter gift de Poulsen
(1701-1719) Matthias Jensen de Poulsen
(1719-1767) Kronen
(1767-1778) Hans Henrik de Lichtenberg
(1778-1786) Erhard lensgreve Wedell-Friis
(1786-1787) Christine Sophie lensgrevinde Wedell-Friis (enke)
(1787-1789) Christine Sophie Wedell-Friis dødsbo
(1789-1802) Sophie Magdalene Christiansdatter baronesse Krag-Juel-Vind (søsterdatter) 
(1802-1815)  (søn)
(1815-1849) Jens Christian lensgreve Krag-Juel-Vind-Frijs (søn)
(1849-1882) Christian Emil lensgreve Krag-Juel-Vind-Frijs (søn)
(1882-1923) Mogens Christian lensgreve Krag-Juel-Vind-Frijs (søn)
(1923-1958) Inger Dorthe komtesse Krag-Juel-Vind-Frijs gift Wedell (datter)
(1958-1982) Charles Bent Mogens Tido lensgreve Wedell (søn)
(1982-) Bendt Tido Hannibal lensgreve Wedell (søn)

Herregårde i Favrskov Kommune
Herregårde i Århus Amt
Fredede slotte og herregårde i Danmark
Jernit (avlsgård)

Jernit er en avlsgård under Frijsenborg Gods. Jernit er dannet i 1835. Gården ligger 4 km øst for Hammel, nord for vejen til Folby i Hammel Sogn i Favrskov Kommune. 

Jernit er på 398 hektar.

Ejere af Jernit 

 (1835-1849) Jens Christian lensgreve Krag-Juel-Vind-Frijs
 (1849-1882) Christian Emil lensgreve Krag-Juel-Vind-Frijs
 (1882-1923) Mogens Christian lensgreve Krag-Juel-Vind-Frijs
 (1923) Inger Dorthe komtesse Krag-Juel-Vind-Frijs gift von Wedell
 (1923-1958) Julius Carl Hannibal lensgreve von Wedell
 (1958-1982) Charles Bent Mogens Tido lensgreve von Wedell
 (1982-) Bendt Tido Hannibal lensgreve von Wedell

Herregårde i Favrskov Kommune
Herregårde i Skanderborg Amt
Etableret i 1835
Fuglsang (Hammel sogn)

Fuglsang er en lille herregård som er dannet i 1870 af en tidligere skovridergård, Fuglsang er nu en avlsgård under Frijsenborg Gods. Gården ligger i Hammel Sogn i Favrskov Kommune. Hovedbygningen er opført i 1856 og tilbygget i 1885.

Fuglsang er på 132 hektar.

Ejere af Fuglsang 

 (1870-1882) Christian Emil lensgreve Krag-Juel-Vind-Frijs
 (1882-1923) Mogens Christian lensgreve Krag-Juel-Vind-Frijs
 (1923) Inger Dorthe komtesse Krag-Juel-Vind-Frijs gift von Wedell
 (1923-1958) Julius Carl Hannibal lensgreve von Wedell
 (1958-1982) Charles Bent Mogens Tido lensgreve von Wedell
 (1982-) Bendt Tido Hannibal lensgreve von Wedell

Herregårde i Favrskov Kommune
Herregårde i Skanderborg Amt
Dragsbæklejren

Dragsbæklejren ligger i sydenden af Thisted, ud til Thisted Bredning, på et område som blev købt af Thisted Kommune i 1930 til rekreative formål, og fik da navnet Simons Bakker.

Under 2. verdenskrig blev den overtaget af tyskerne, der oprettede en base for vandflyvere, under navnet Seefliegerhorst Thisted. En attraplejr med nogle kasserede vandflyvere blev opført øst for Thisted. Formålet med dette anlæg var at få allierede flyvere til at angribe det værdiløse anlæg i stedet for det rigtige i Simons Bakker. 

Efter krigen blev den omdannet til flygtningelejr; for det meste for baltere, polakker og hviderussere, men også jugoslaver, ukrainere, italienere og franskmænd.

Da der ikke længere var brug for den til flygtninge, overtog Civilforsvaret lejren; det var 15. december 1950. Ved afrejsen efterlod de lithauiske flygtninge et et 3-delt mindesmærke, som stadig kan ses på lejrens område.

Fra 1951 var den således hjemsted for Nordjyske CF-Kolonne, senere Beredskabscenter Nordjylland, der i 2002 tog navneændring til Beredskabsstyrelsen Nordjylland.

Eksterne henvisninger 

 Fra Seefliegerhorst Thisted til Dragtsbæklejren   Historisk årbog for Thy og Vester Han Herred 1993 S. 83-90 via. arkivthy.dk
 Beredskabssstyrelsen Nordjyllands Historie via. archive.org.

Beredskabsstyrelsen
Lokaliteter i Danmark i 2. verdenskrig
Flygtningelejre i Danmark